IN627A 2019/4-0. AUTORIZACIÓN A NEDGIA S. A. DE PROXECTO DE SUPRESIÓN PASO A NIVEL DA VÍA FÉRREA REDONDELA-SANTIAGO, NO CONCELLO DE CATOIRA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Dirección Xeral de Enerxía e Minas (Outros documentos, notificacións e informacións públicas, 14/07/2020)

Primeiro.- O 06/06/1996 a Dirección Xeral de Industria ditou resolución pola que se aprobou o proxecto de execución e se autorizou a Enagás SA a instalación da rede de distribución de gas natural para usos industriais nos termos municipais de Valga, Pontecesures e Catoira (Rede Pontecesures-Catoira). Esta infraestrutura de distribución de gas natural entrou en funcionamento en 1998 e actualmente é propiedade de Nedgia SA. Segundo.- O 28/02/2019 Nedgia SA presentou a solicitude de aprobación do proxecto de execución da infraestrutura gasista denominada “Desprazamento da rede MOP 16 bar pola construción do camiño de enlace para a supresión de pasos a nivel da vía férrea Redondela-Santiago no concello de Catoira (Pontevedra)”, acompañando a seguinte documentación: Proxecto de autorización de instalacións, titulado “Desprazamento da rede MOP 16 bar pola construción do camiño de enlace para a supresión de pasos a nivel da vía férrea Redondela-Santiago no concello de Catoira (Pontevedra)”, asinado polo enxeñeiro industrial Ángel Casas Bachiller (colexiado nº 9.735 do Colexio Oficial de Enxeñeiros Industriais de Madrid), datado en xaneiro de 2019 e no que figura un orzamento total de 37.204,51 €. Declaración responsable do técnico proxectista, de data 14/01/2019, conforme aos modelos establecidos para o efecto no anexo I da Instrución 5/2012, do 15 de novembro, da Dirección Xeral de Industria, Enerxía e Minas, sobre os criterios aplicables para esixir o visado colexial en materia de industria e enerxía, e no anexo XIX do Decreto 51/2011, do 17 de marzo, polo que se actualiza a normativa en materia de seguridade industrial da Comunidade Autónoma de Galicia para a súa adaptación á Directiva 2006/123/CE do Parlamento Europeo e do Consello, do 12 de decembro, relativa aos servizos no mercado interior. Separatas técnicas para as seguintes entidades afectadas pola infraestrutura gasista proxectada: Concello de Catoira, Xefatura Territorial de Pontevedra da Consellería de Cultura e Turismo, ADIF, Telefónica de España SAU e UFD Distribución Electricidad SA. Posteriormente, Nedgia SA completou a súa solicitude, a requirimento desta dirección xeral, coa presentación o 25/04/2019 do xustificante de pagamento da taxa administrativa correspondente ao procedemento solicitado. Segundo o disposto neste proxecto de execución, a infraestrutura gasista proxectada ten por obxecto a modificación do trazado do gasoduto “Rede Pontecesures-Catoira” entre os vértices V-I-C-51-2 e V-I-C-56-2, comprendendo as seguintes instalacións: Conexión á tubaxe existente: realizarase cos dous waytee 6”x6”, ambas con reforzo circular completo. A de inicio estará situada a uns 4 m augas enriba do vértice V-I-C-51-3 da rede Pontecesures-Catoira e a conexión final realizarase a 3 m aproximadamente augas abaixo do vértice V-I-C-56-1 da rede Pontecesures-Catoira. Canalización de gas natural con MOP = 16 bar de 305 m de lonxitude total dende a TTC de 6” no vértice VI-C-51-2 ata o vértice V-I-C-56-1. A tubaxe de aceiro será de diámetro 6” e espesor 3,6 mm, segundo UNE EN 3183 Gr. L245. Instalación elementos auxiliares: próxima á conexión do inicio incorpórase unha válvula de corte de 6”, entre os vértices V-I-C-51-B e V-I-C-51-C. Terceiro.- O 20/05/2019 esta dirección xeral trasladou as separatas técnicas do proxecto de execución da devandita infraestrutura gasista, para os efectos de obter o seu informe ao respecto, ás seguintes entidades titulares de bens e dereitos afectados pola mesma: Concello de Catoira, Xefatura Territorial de Pontevedra da Consellería de Cultura e Turismo, ADIF, Telefónica de España SAU e UFD Distribución Electricidad SA. A Xefatura Territorial de Pontevedra da Consellería de Cultura e Turismo e ADIF contestaron á petición de informe establecendo os seus respectivos condicionados, os cales foron aceptados polo promotor da infraestrutura gasista. As outras tres entidades non contestaron á petición de informe. Cuarto.- O 05/09/2019 Nedgia SA presentou a solicitude de aprobación dunha Addenda ao proxecto de execución da devandita infraestrutura gasista, acompañando a seguinte documentación: Addenda ao proxecto de autorización de instalacións, titulado “Desprazamento da rede MOP 16 bar pola construción do camiño de enlace para a supresión de pasos a nivel da vía férrea Redondela-Santiago no concello de Catoira (Pontevedra)”, asinada polo enxeñeiro industrial Ángel Casas Bachiller (colexiado nº 9.735 do Colexio Oficial de Enxeñeiros Industriais de Madrid), datada en xullo de 2019 e na que figura un orzamento total de 14.531,18 €. Declaración responsable do técnico proxectista, de data 30/07/2019, conforme aos modelos establecidos para o efecto no anexo I da Instrución 5/2012, do 15 de novembro, da Dirección Xeral de Industria, Enerxía e Minas, sobre os criterios aplicables para esixir o visado colexial en materia de industria e enerxía, e no anexo XIX do Decreto 51/2011, do 17 de marzo, polo que se actualiza a normativa en materia de seguridade industrial da Comunidade Autónoma de Galicia para a súa adaptación á Directiva 2006/123/CE do Parlamento Europeo e do Consello, do 12 de decembro, relativa aos servizos no mercado interior. Separatas técnicas para as seguintes entidades afectadas pola infraestrutura gasista proxectada na Addenda: Concello de Catoira, Xefatura Territorial de Pontevedra da Consellería de Cultura e Turismo, Telefónica de España SAU e UFD Distribución Electricidad SA. Posteriormente, Nedgia SA completou a súa solicitude, a requirimento desta dirección xeral, coa presentación o 08/11/2019 do xustificante de pagamento da taxa administrativa correspondente ao procedemento solicitado. Segundo o disposto nesta addenda, esta ten por obxecto a modificación do trazado do gasoduto “Rede Pontecesures-Catoira” entre os vértices V-I-C-56-1 e V-I-C-59, comprendendo as seguintes instalacións: Conexión á tubaxe existente: o punto de inicio será na tubaxe proxectada no referido proxecto de execución, que se realizará mediante codo de 45º nas proximidades do vértice V-I-C-56-1 da rede existente, e a conexión final realizarase mediante dous waytee de 4”x4”, ambas con reforzo circular completo. A primeira conexión estará situada a uns 8 m augas abaixo do vértice Vac-1 da acometida industrial ás empresas Friscos–Productos Ulla e a conexión final realizarase a 2 m aproximadamente augas enriba do vértice V-I-C-58-1 da rede de Pontecesures-Catoira. Canalización de gas natural con MOP 16 bar de 93 m de lonxitude total dende o codo de 6” no vértice V-I-C-56-1 ata o vértice V-I-C-59. A tubaxe de aceiro será de diámetros de 4” e 6” e espesor 3,6 mm, segundo UNE EN 3183 Gr. L245. Instalación elementos auxiliares: próxima á conexión final incorpóranse dúas válvulas de corte de 4” e 6”, a primeira entre os vértices V-I-C-51-Ñ1 e V-I-C-51-Ñ2 e a segunda entre os vértices V-I-C-51-Ñ e V-I-C-51-O. Quinto.- O 25/10/2019 esta dirección xeral ditou resolución pola que se someteu a información pública a solicitude de autorización administrativa e aprobación do proxecto de execución, e da súa addenda, correspondente ao desprazamento da rede MOP 16 bar pola construción do camiño de enlace para a supresión de pasos a nivel da vía férrea Redondela-Santiago no concello de Catoira (Pontevedra), promovido pola empresa Nedgia SA (expediente IN627A 2019/4-0). Esta resolución publicouse no Diario Oficial de Galicia do 10/12/2019, no Boletín Oficial da Provincia do 30/12/2019 e nos xornais La Voz de Galicia e Faro de Vigo do 22/11/2019, e tamén estivo exposto no taboleiro de anuncios do Concello de Catoira. Durante o período de información pública non se presentaron escritos de alegacións. Sexto.- O 18/11/2019 esta dirección xeral trasladou as separatas técnicas, para os efectos de obter o seu informe ao respecto, ás seguintes entidades titulares de bens e dereitos afectados pola addenda ao proxecto de execución da devandita infraestrutura gasista: Concello de Catoira, Xefatura Territorial de Pontevedra da Consellería de Cultura e Turismo, Telefónica de España SAU e UFD Distribución Electricidad SA. A Xefatura Territorial de Pontevedra da Consellería de Cultura contestou á petición de informe establecendo os seus respectivos condicionados, os cales foron aceptados polo promotor da infraestrutura gasista. A respecto das outras tres entidades, que non contestaron á petición inicial nin á súa reiteración, enténdese a súa conformidade coa autorización da infraestrutura gasista proxectada, de acordo co disposto nos artigos 80 e 84 do Real decreto 1434/2002, do 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de gas natural. Sétimo.- O 18/02/2019 a Xefatura Territorial de Pontevedra da Consellería de Economía, Emprego e Industria (en adiante, xefatura territorial) emitiu informe favorable sobre a infraestrutura gasista denominada “Desprazamento da rede MOP 16 bar pola construción do camiño de enlace para a supresión de pasos a nivel da vía férrea Redondela-Santiago no concello de Catoira (Pontevedra)”, promovida pola empresa Nedgia SA (expediente IN627A 2019/4-0). Primeira.- A Dirección Xeral de Enerxía e Minas é a competente para resolver este expediente con fundamento no Estatuto de Autonomía de Galicia; no Real decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas; no Decreto 132/1982, do 4 de novembro, sobre asunción de competencias en materia de industria, enerxía e minas e a súa asignación á Consellería de Industria, Enerxía e Comercio; no Decreto 135/2017, do 28 de decembro, polo que se establece a estrutura orgánica da Consellería de Economía, Emprego e Industria; en relación coa Lei 34/1998, do 7 de outubro, do sector de hidrocarburos; co Real decreto 1434/2002, do 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de gas natural; co Decreto 62/2010, do 15 de abril, polo que se regula o trámite de competencia e os criterios de valoración no suposto de concorrencia de dúas ou máis solicitudes de autorización administrativa de instalacións de transporte secundario e distribución de gas natural e redes de distribución de gases licuados do petróleo (GLP); coa Orde da Consellería de Industria e Comercio do 30/11/1999 sobre a tramitación de autorizacións administrativas das canalizacións de gas; coa Lei 39/2015, do 1 de outubro, do procedemento administrativo común das administracións públicas e a Lei 40/2015, do 1 de outubro, de réxime xurídico do sector público. Segunda.- O proxecto de execución e a addenda que se aproban compren coas esixencias regulamentarias fixadas no Real decreto 919/2006, do 28 de xullo, polo que se aproba o regulamento técnico de distribución e utilización de combustibles gasosos e as súas instrucións técnicas complementarias ICG 01 a 11. Terceira.- No expediente instruído para o efecto cumpríronse os trámites regulamentarios. De acordo con todo o que antecede, Autorizar administrativamente a infraestrutura gasista denominada “Desprazamento da rede MOP 16 bar pola construción do camiño de enlace para a supresión de pasos a nivel da vía férrea Redondela-Santiago no concello de Catoira (Pontevedra), promovida pola empresa Nedgia SA (expediente: IN627A 2019/4-0). Aprobar o proxecto de execución, e a súa addenda, da citada infraestrutura gasista. Todo isto de acordo coas seguintes condicións: Primeira.- A empresa promotora, Nedgia SA, constituirá no prazo de dous meses, a contar dende o día seguinte á notificación desta resolución, unha fianza por valor de 1.034,71 €, importe do 2% do orzamento das instalacións, para garantir o cumprimento das súas obrigas, conforme ao previsto no artigo 73.4 da Lei 34/1998, do 7 de outubro, e no artigo 82 do Real decreto 1434/2002, do 27 de decembro. A devandita fianza constituirase na Caixa Xeral de Depósitos da Consellería de Facenda da Xunta de Galicia, en calquera das formas sinaladas no artigo 11.3 do Decreto 1775/1967, do 22 de xullo, sobre o réxime de instalación, ampliación e traslado de industrias, e será devolta unha vez se formalice a acta de posta en marcha das instalacións. Segunda.- As instalacións que se autorizan realizaranse de acordo coas especificacións e planos que figuran na seguinte documentación técnica que se aproba: O proxecto de autorización de instalación, titulado “Desprazamento da rede MOP 16 bar pola construción do camiño de enlace para a supresión de pasos a nivel da vía férrea Redondela-Santiago no concello de Catoira (Pontevedra)”, asinado polo enxeñeiro industrial Itiel Oferil Masie, datado en xaneiro de 2019 e no que figura un orzamento total de 37.204,51 €. A addenda ao dito proxecto de autorización de instalacións, asinada polo enxeñeiro industrial Itiel Oferil Masie, datada en xullo de 2019 e na que figura un orzamento total de 14.531,18 €. Terceira.- As instalacións e as súas montaxes deberán cumprir as disposicións e normas técnicas que en xeral sexan de aplicación e, en particular, as correspondentes ao Regulamento técnico de distribución e utilización de combustibles gasosos coas súas instrucións técnicas complementarias e as normas que os cumprimentan, regulamentos electrotécnicos, normas UNE e demais normativa e directrices vixentes, así como cantas as substitúan ou se diten a nivel estatal ou desta Comunidade Autónoma, e deberán preverse para responder aos avances tecnolóxicos no eido do gas e lograr abastecementos flexibles e seguros. Cuarta.- Para introducir modificacións nas instalacións que afecten a datos básicos do proxecto será necesaria a autorización previa da Dirección Xeral de Enerxía e Minas; non obstante, a xefatura territorial poderá autorizar as modificacións de detalle do proxecto que resulten procedentes, debendo comunicar á dita dirección xeral todas as resolucións que dite en aplicación da citada facultade. Quinta.- En canto aos bens e dereitos afectados pola infraestrutura gasista proxectada e adscritos ás distintas Administracións, organismos ou empresas de servizo público ou de servizos de interese xeral, a empresa promotora procederá a realizar os correspondentes cruzamentos e afeccións de acordo cos condicionados e informes emitidos por estes. Sexta.- O prazo para a posta en marcha das instalacións que se autorizan será de doce meses, contados a partir da data da última autorización administrativa necesaria para a súa execución. Unha vez construídas as instalacións autorizadas, a empresa promotora deberá presentar a solicitude de posta en servizo ante a xefatura territorial, quen deberá estendela tras as comprobacións técnicas que considere oportunas. Sétima.- Esta autorización outórgase sen prexuízo de terceiros e independentemente das autorizacións ou licencias de competencia doutros organismos ou entidades públicas, necesarias para realizar a citada infraestrutura gasista. Oitava.- A Administración resérvase o dereito a deixar sen efecto a presente autorización por incumprimento das condicións estipuladas, pola facilitación de datos inexactos ou por calquera outra causa legal ou regulamentaria que así o prevexa. Contra a presente resolución, que non é definitiva en vía administrativa, poderase interpoñer recurso de alzada ante o conselleiro de Economía, Emprego e Industria da Xunta de Galicia, no prazo dun mes contado a partir do día seguinte ao da súa notificación ou publicación, de acordo co disposto nos artigos 121 e 122 da Lei 39/2015, do 1 de outubro, do procedemento administrativo común das Administracións públicas, sen prexuízo de que os interesados poidan interpoñer calquera outro recurso que estimen pertinente. Santiago de Compostela, 27 de febreiro de 2020. O director xeral de Enerxía e Minas Ángel Bernardo Tahoces